**Csongrád Város Polgármesterétől**

**Száma**: REF/85-2/2020.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2020. október 16-ai rendkívüli ülésére**

**Tárgy:** *Javaslat Csongrád Városi Önkormányzat által működtetett III. sz. felnőtt háziorvosi körzet praxisjog átadására és a feladat-ellátási szerződés megkötésére.*

**Tisztelt Képviselő-testület!**

2019. június 01.-től Csongrád város III. sz. felnőtt háziorvosi praxis működtetése visszakerült Csongrád Városi Önkormányzat fenntartásába. 2019. június 01-től folyamatosan, megszakítás nélkül, tartós helyettesítés formájában a feladatot ellátó háziorvos Dr. Kovács György.

A háziorvosi feladatellátást végző Dr. Kovács György 2020. január 01.-től Kft.-t alapított és azt követően, a mai napig a K&T Medical Korlátolt Felelősségű Társaság ügyvezetője, mint személyes közreműködő végezte a háziorvosi feladatok ellátását. A K&T Medical Kft. 2020. január 01.-től átvette a praxisban dolgozó szakdolgozók foglalkoztatását, a munkáltatói jogokat, a törvény által előírt, szakmai minimum feltételeket betartva.

Dr. Kovács György háziorvos 2020. 10.06.-ai keltezésű levelében kérelemmel fordult Csongrád város Polgármesteréhez. Kérelmében kifejezte azon szándékot, hogy a III. sz. háziorvosi körzet praxisjogát működtetésre szeretné átvenni, és a feladat - ellátási szerződést Csongrád Városi Önkormányzattal megkötni.

Dr. Kovács György háziorvos másfél éve gyógyítja a betegeket a III. sz. körzetben, a paciensek elégedettek orvosukkal. Csongrádon évek óta dolgozik a központi orvosi ügyeleten. Aktív tevékenységet folytat az egészségnevelő és szemléletformáló prevenciós tevékenységben. Szoros szakmai együttműködésben dolgozik a Dr. Szarka Ödön EESZI. pályázatainak megvalósító programjaiban, előadásokat tart, szűrővizsgálatokat végez. A csongrádi praxisközösség tagja.

Munkájával bizonyította a város vezetése és a lakosság felé, hogy rátermett, elhivatott, jól képzett orvosa városunknak. Javasolom a hosszú távú állandóságot biztosító betegellátás érdekében dr. Kovács György háziorvos kérelmének elfogadását, és a feladat-ellátási szerződés megkötését 2020. december 01.-vel.

Kérem, az előterjesztés megtárgyalását és a határozati javaslat elfogadását!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a *„Javaslat Csongrád Városi Önkormányzat által működtetett III. sz. felnőtt háziorvosi körzet praxisjog átadására és a feladat-ellátási szerződés megkötésére* ” tárgyú előterjesztést és az alábbi döntést hozza:

1.a.) Csongrád Városi Önkormányzat Képviselő-testülete hozzájárulását adja, hogy a III. sz. felnőtt háziorvosi körzet praxisjoga 2020. december 01. napjával átadásra kerüljön Csongrád Városi Önkormányzat részéről dr. Kovács György háziorvos részére.

1.b.) Csongrád Városi Önkormányzat Képviselő-testülete a III. sz. felnőtt háziorvosi praxisban megvalósítandó feladatellátás vonatkozásában elfogadja a mellékletben szereplő feladat- ellátási szerzőst a K&T Medical Korlátolt Felelősségű Társasággal, személyes közreműködő Dr. Kovács György háziorvos.

Felkéri a polgármestert a melléklet szerinti feladat-ellátási szerződés megkötésére.

Határidő: azonnal

Felelős: Bedő Tamás polgármester

1. Csongrád Városi Önkormányzat Képviselő-testülete tudomásul veszi, szakdolgozók tekintetében a foglalkoztató 2020. december 01-től továbbra is a K&T Medical Korlátolt Felelősségű Társaság. A dolgozókkal a munkaszerződés és a munkáltatói jogok gyakorlása a K&T Medical Korlátolt Felelősségű Társaság kötelezettsége.

Határidő: folyamatosan a működési engedélyeztetéssel

Felelős: K&T Medical Korlátolt Felelősségű Társaság részéről, Dr. Kovács György háziorvos

1. Csongrád Városi Önkormányzat Képviselő-testülete felhívja az illetékesek figyelmét a lakosság folyamatos tájékoztatására.

Határidő: Folyamatos

Felelős: K&T Medical Kft. részéről Dr. Kovács György háziorvos

Erről jegyzőkönyvi kivonaton értesítést kap:

1. Képviselő-testület tagjai
2. Dr. Kovács György háziorvos
3. Egészségügyi és Szociális iroda és általa:
4. az érintettek

Csongrád, 2020. október 14.

 Bedő Tamás

 polgármester

REF/85-2/2020. számú előterjesztés melléklete

***Feladat-ellátási szerződés***

***(TERVEZET)***

mely létrejött **Csongrád Város Önkormányzata** (képviseletében: Bedő Tamás polgármester, Csongrád, Kossuth tér 7.) és a **K§T Medical Korlátolt Felelősségű Társaság; személyes közreműködő Dr. Kovács György háziorvos** (továbbiakban: KFT.) között Csongrád város egészségügyi alapellátás feladatainak a III. sz. felnőtt háziorvosi körzetében történő feladat - ellátására.

Jelen feladat-ellátási szerződésben foglalt kötelezettség teljesítésében személyesen **Dr. Kovács György háziorvos** köteles személyesen eljárni. Ezek teljesítéséért személyes felelősség terheli.

1. A felek rögzítik, hogy közöttük önálló orvosi tevékenységről szóló feladat-ellátási szerződéskötés jön létre.
2. A feladat-ellátási szerződésre az egészségügyről szóló 1997. évi CLIV. tv. az önálló orvosi tevékenységről szóló 2000. évi II. tv. és a társadalombiztosítás pénzügyi alapjairól szóló többször módosított 1992. évi LXXXIV. tv., a 43/1999. (III. 03.) Korm. rendelet és a módosított 4/2000. (II. 25.) EüM. r. az irányadó.
3. Csongrád Városi Önkormányzattal kötött feladat-ellátási szerződés alapján a III. számú felnőtt háziorvosi körzet a Csongrád, Fő. u. 2.-4. sz. alatti rendelőhelyiségben működik.
4. A KFT. szakmai felügyeletét a Csongrád Megyei Kormányhivatal Szentesi Járási Hivatal Járási Népegészségügyi Intézete, a Tisztifőorvos, és a Nemzeti Egészségbiztosítási Alapkezelő látja el. Az utóbbi a finanszírozásban való részvétele miatt érvényesítheti meghatározott jogát.

Amennyiben a felügyelő szervek a vállalkozó szakmai munkáját nem találják megfelelőnek, akkor az önkormányzat kezdeményezi a szerződés felbontását.

1. A rendelési idő, a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedélyben meghatározott melléklete szerint került kialakításra, napi nyolc órában.
2. Csongrád város közigazgatási területén a sürgősségi orvosi ügyelet működtetését, illetve munkájának megszervezését a Dr. Szarka Ödön Egyesített Egészségügyi és Szociális Intézmény biztosítja, amelyben a személyesen közreműködő háziorvos megállapodás alapján tevékenységet vállalhat.
3. A KFT. kötelezettséget vállal arra, hogy a III. sz. felnőtt háziorvosi körzet területén (a megállapodás 1. sz. melléklete, a III. sz. háziorvosi körzet területi leírása) – területi, ellátási kötelezettséggel – a háziorvosi feladatokat folyamatosan ellátja és a hozzá bejelentkezett biztosítottak részére az érvényes előírásoknak, a szakma szabályainak megfelelő háziorvosi szolgáltatást nyújt.

Az háziorvosi körzethatárok módosítása, új körzet kialakítása a Képviselő-testület hatásköre, melyet a KFT. tudomásul vesz.

1. A KFT. elsődleges, személyes és folyamatos ellátást nyújt az egészségi állapot megőrzése, a betegségek megelőzése és gyógyítása céljából.
2. A KFT. köteles ellátni a külön jogszabályban foglaltak szerint bejelentkezett biztosítottakat.
3. A gyógyító-megelőző alapellátás keretében feladatkörébe tartozik az egészséges lakosság egészségnevelése és szűrése, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve – szükség esetén – szakorvosi, vagy fekvőbeteg gyógyintézeti vizsgálatra, gyógykezelésére való utalása. E feladatait a rendelőben, indokolt esetben a beteg otthonában végzi.
4. A közegészségügyi-járványügyi feladatok ellátását a 4/2000. (II. 25.) EüM. rendeletben foglaltak szerint kell elvégezni.
5. A rendelési idő alatt el kell látni a feladatkörébe utalt orvos-szakértői tevékenységet, melynek keretében – külön jogszabályban foglalt díj ellenében – látleletet ad ki.
6. A személyes közreműködő megszervezi a saját helyettesítését. A helyettesítését csak olyan orvos láthatja el, aki a háziorvosi feladatkörre előírt feltételekkel rendelkezik, vagy munkájának szakmai felügyelete biztosított.
7. A KFT. köteles vezetni a háziorvosi szolgálatok által vezetendő nyomtatványok jegyzékét, amelyek adatait számítógépen is nyilvántartja.
8. A KFT. ellátja a 13/1992. (VI. 26.) NM. rendelet alapján a közúti járművezetők egészségi alkalmasságának vizsgálatát.
9. A KFT. ellátja mindazokat a háziorvosi szolgáltatásokat, amelyeket törvény, rendelet, a szerződés hatálybalépését követően a háziorvosi szolgálat feladatkörébe utal.
10. A szerződő felek jelen feladat-ellátási szerződést 2020. december 1-jétől szóló határozatlan időtartamra kötik.

Csongrád Városi Önkormányzat jelen feladat-ellátási szerződést indokolással akkor mondhatja fel, ha

1. a KFT. a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a KFT. önálló egészségügyi tevékenység végzésére való jogosultságát bármely okból elveszti.

A feladat-ellátási szerződést a felek 30 napos felmondási határidővel írásban mondhatják fel.

1. A szerződő felek kötelesek a jelen szerződésben foglaltaktól eltérő feltételéről egymást kölcsönösen tájékoztatni.
2. Jelen szerződés jogerőre emelkedett a Csongrád Megyei Kormányhivatal Szentesi Járási Hivatal Járási Népegészségügyi Intézete által kiadott működési engedély birtokában érvényes.
3. Jelen szerződés megszüntetése, módosítása, felülvizsgálata közös megegyezéssel bármikor lehetséges.

A felek rögzítik, hogy jelen szerződésben nem szabályozott kérdésekben a felek között érvényben lévő feladat-ellátási szerződés az irányadó.

1. A felek jogvitájukat tárgyalásos úton rendezik, ennek sikertelensége esetén, bírósági út igénybevétele alkalmára ki kötik a Csongrádi Járásbíróság kizárólagos illetékességét.

A felek jelen megállapodást, mint akaratukkal mindenben megegyezőt elolvasás és értelmezés után helybenhagyólag aláírták.

Csongrád, 2020. október ..

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ Dr. Kovács György háziorvos Bedő Tamás

 háziorvos polgármester

K&T Medical Kft. ügyvezető